Stanislavas Sorokinas

Stanislavas Sorokinas (Сорокін Станіслав Юрійович; g. 2000 m. gegužės 3 d.) – futbolininkas iš Ukrainos, saugas.

Karjera 
Futbolininko karjerą pradėjo gimtinėje. Nuo 2019 m. priklausė Kovalivkos „Kolos“. Buvo skolinamas žemesniųjų divizionų ekipoms. 2020 m. rungtyniavo Kremenčiugo „Kremin“, o 2021 m. – FK Lʹvìv. 2022 m. rungtyniavo Ševardeni klube (Gruzija).

DFK Dainava

2022 m. sezonas 
2022 m. rugpjūčio mėn. prisijungė prie „Dainavos“ klubo. 2022 m. rugpjūčio 8 d. sužaidė pirmąsias oficialias rungtynes Lietuvoje. Antros lygos rungtynėse jėgas išmėgino Sūduva B ir Dainava B. 

2022 m. rugpjūčio 28 d. debiutavo Pirmoje lygoje rungtynėse prieš FK Minija. Šiose rungtynėse dzūkai sutriuškino varžovus rezultatu 5:1. Ukrainietis pasirodė po keitimo ir rungtyniavo antrame kėlinyje.

2022 m. rugsėjo 30 d. rungtynėse prieš FK Atmosfera pelnė įvartį ir užbaigė varžovų triuškinimą rezultatu 5:0.

Pirmoje lygoje sužaidė dešimt rungtynių ir pelnė tris įvarčius.

2023 m. sezonas 
2023 m. pradžioje tapo žinoma, kad žaidėjas atstovaus Alytaus „Dainavai“. Pagrindinė klubo ekipa rungtyniavo A lygoje.

2023 m. kovo 4 d. debiutavo A lygos rungtynėse prieš FC Hegelmann. Varžovai nugalėjo dzūkus rezultatu 3:0. Žaidėjas pasirodė startinėje sudėtyje ir atžaidė visas rungtynes.

2023 m. kovo 12 d. rungtynose prieš FC Džiugas Stanislavas Sorokinas pelnė įvartį nuo 11 metrų žymos ir Dzūkijos atstovai nugalėjo rezultatu 1:0.

2023 m. liepos 16 d. A lygos rungtynėse prieš „Riterių“ klubą pelnė įvartį. Dzūkijos klubas nugalėjo varžovus rezultatu 3-1.

Statistika 
 A lygos statistika

Spalvų reikšmės: 
 Ekipa žaidė A lygoje;
  Ekipa žaidė A lygoje;

Šaltiniai

Nuorodos 
 alyga.lt svetainė
 SOCCERWAY
 Transfermarkt
 lietuvosfutbolas.lt
 Globalsportsarchive

Ukrainos futbolininkai
Užsienio futbolininkai Lietuvos komandose